Domino magnifico fratribus Sicbald et ucsor sua Gonfrida, emtores, ego Eldevertus et ucsor sua Leutberga, et filio nostro Girbaldo, venditores, vindedissimus vobis vineola juris nostri, qui est sita in agro Maciacense, in ipsa villa Oblado, ubi vocat a Grosso Perrerio, et terminat de ambis latus terra Belmont, a superiore fine via puplica, in alia fine terra Martini, una quum eris suis; abet in longo perticas agripinales VII, in lado in qui fine perticas XIII. Infra istas terminaciones et perticationes, totum in integrum et a die presente vobis vendimus, et inde accepimus de vos precium in presente valente solidos IIII tantum, et ipsa precia manibus recepimus, et ipsa vinea denominata de nostro jure et dominacione in vestro jure tradimus, at abendi, vendendi, donandi vel commutandi liberam ac firmissimam abeatis potestatem, nullo contradicente. Si quis, quod fieri minime credo, si fuerit post unc diem au ipse, au ullus de eredibus nostris, qui contra anc vendicione ista venire aut agere temtare presumserit, et at me au eris nostris defensatum non fuerit, set tunc inferamus una cum tercia fisco auri uncia I componat, et ec omnes presens vendicio ista in vos facta omnique tempore firma et stabilis permaneat, cum estibulatione subnixa. Actum Oblado villa poplice. S. Eldevert. S. Leutberga. S. Grimbaldo, qui anc vendicione ista fieri et firmare rogaverunt. S. Wandaldrado. S. Berengodo. S. Ragenber. S. Gondrado. S. Utulber. Ego Ostraldus rogatus escripsi, datavi die lunis, in mense marcio, in anno III post obitum Carlo rege imperatore.